# Top Gun

Top Gun és una pel·lícula estatunidenca del 1986 protagonitzada per Tom Cruise i Kelly McGillis. Gran part de l'èxit de la pel·lícula és a causa de les espectaculars escenes a l'aire combinades amb la cançó Take My Breath Away composta per Giorgio Moroder i cantada per Berlín i una bona banda sonora de Harold Faltermeyer, destacant-ne el tema Danger Zone, de Kenny Loggins (conegut també per Please Come To Boston). Posteriorment, Tony Scott repetí fórmula amb la pel·lícula Days of Thunder.

## Argument

Tom Cruise interpreta el paper del tinent Pete Mitchell, conegut com a "Maverick", un talentós aviador de Grumman F-14 Tomcat de la Marina dels Estats Units. Maverick és el fill d'un pilot de la Guerra del Vietnam, en la qual fou tocat en circumstàncies misterioses, i fou considerat desaparegut en combat a causa d'errors comesos per ell mateix, per això Maverick lluita per desempallegar-se de la mala fama que va caure sobre el seu nom pels suposats errors del seu pare.
La pel·lícula comença amb Maverick i el seu oficial de radar i intercepció (RIO) "Goose", juntament amb "Cougar" i el seu RIO "Merlin", buscant dos objectes desconeguts al radar, avions MiG 28 als que no poden enfrontar-se en combat. Maverick, amb poc combustible, s'arrisca heroicament perquè Cougar torni al portaavions.
Com a resultat d'aquest incident Cougar es retira, deixant Maverick i Goose com els millors de l'esquadró, i són enviats a l'Escola d'Armes de Combat a Miramar (Califòrnia), coneguda col·loquialment entre els aviadors com Top Gun.
Mentre està a l'entrenament, estableix rivalitat amb Tom "Iceman" Kazanski. També s'enamora de la seva instructora Charlotte "Charlie" Blackwood.
Durant la seva estada a Top Gun, "Goose" mor en un accident de Tomcat del qual Maverick no va tenir la culpa, però ell s'enfronta a la idea de deixar de pilotar per una greu crisi de confiança. És aquí quan s'adona del destí real del seu pare mort en combat ajudant altres aviadors.

## Repartiment

* Tom Cruise: Tinent Pete "Maverick" Mitchell
* Anthony Edwards: LTJG Nick "Goose" Bradshaw
* Kelly McGillis: Charlotte "Charlie" Blackwood
* Meg Ryan: Carol Bradshaw
* Val Kilmer: Tinent Tom "Iceman" Kazansky
* Rick Rossovich: LTJG Ron "Slider" Kerner
* Tom Skerritt: CDR Mike "Viper" Metcalf
* Michael Ironside: LCDR Rick "Jester" Heatherly
* John Stockwell: Tinent Bill "Cougar" Cortell
* Tim Robbins: Tinent Sam "Merlin" Wells
* Whip Hubley: Tinent Rick "Hollywood" Neven
* Barry Tubb: Ensign Leonard "Wolfman" Wolfe
* David Patterson: Tinent Ben "Blade" Hogan
* Adrian Pasdar: Tinent Charles "Chipper" Piper
* Clarence Gilyard, Jr.: LTJG Marcus "Sundown" Williams
* James Tolkan: CDR Tom "Stinger" Jordan
* Duke Stroud: Air Boss Johnson
* Linda Rae Jurgens: Mary Metcalf

## Referències

* ↑ Pingitore, Silvia. «Remember Top Gun's song "Take My Breath Away" in 1986? Exclusive interview with John Crawford of Berlin» (en anglès britànic), 01-04-2022. [Consulta: 8 maig 2022].
* ↑ Aller, María; Martin, Cynthia. «'Top Gun: Maverick': Tom Cruise retoma el vuelo tres décadas después» (en castellà). Fotogramas, 17-05-2021. [Consulta: 5 agost 2021].
* ↑ Mike Barnes. «'Ghostbusters,' 'Top Gun,' 'Shawshank' Enter National Film Registry». The Hollywood Reporter, 16-12-2015. [Consulta: 16 desembre 2015].
* ↑ «Top Gun». fast-rewind.com.
* ↑ Richman, Alan. «Air Warfare Expert Christine Fox—Fighter Pilots Call Her "Legs"—Inspires the New Movie Top Gun». People Magazine p. 115, 05-08-1985. [Consulta: 22 desembre 2013].

## Enllaços externs

* 'Top Gun' 30th Anniversary Exclusive Art Work on Fandango
* Top Gun a Box Office Mojo